Հարկ է ավելացնել, որ սկզբնաղբյուրներում ընդհանրապես չի նշվում այս իրադարձություններին մասնակցած հռոմեական բանակի թվաքանակը, որը կարելի է պարզել միայն առկա տվյալների վերլուծության արդյունքում: Եղած տեղեկատվության վերլուծության արդյունքում ակնհայտ է դառնում, որ այս իրադարձությանը մասնակցել են Հռոմի միայն այն լեգեոնները, որոնք այդ ժամանակ իրենց հիմնական մասով տեղաբաշխված էին Մեծ Հայքի թագավորության տարածքում և կոչված էին ռազմական օժանդակություն ապահովել Վաղարշ II-ին, իսկ այդ լեգեոններն երկուսն էին.